DTAC กำไร Q3 ลดฮวบกว่า 50% เหตุรายได้ลด-ต้นทุนบริหารพุ่ง
DTAC กำไร Q3 ลดฮวบกว่า 50% เหตุรายได้ลด-ต้นทุนบริหารพุ่ง ขณะที่ผลการดำเนินงานช่วง 9 เดือนแรกมีกำไรสุทธิ 4.89 พันล้านบาท ลดลง 44.61% จากช่วงเดียวกันของปีก่อนที่มีกำไรสุทธิ 8.84 พันล้านบาท
19 ต.ค. 2558

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 1.23 พันล้านบาท หรือมีกำไรสุทธิ 0.52 บาทต่อหุ้น ลดลง 52% จากช่วงเดียวกันของปีก่อนที่มีกำไรสุทธิ 2.58 พันล้านบาท หรือมีกำไรสุทธิ 1.09 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 4.89 พันล้านบาท หรือมีกำไรสุทธิ 2.07 บาทต่อหุ้น ลดลง 44.61% จากช่วงเดียวกันของปีก่อนที่มีกำไรสุทธิ 8.84 พันล้านบาท หรือมีกำไรต่อสุทธิ 3.73 บาทต่อหุ้น
โดยผลการดำเนินงานที่มีกำไรลดลง  เนื่องจากมีรายได้รวมลดลง ขณะที่ต้นทุนการดำเนินงานเพิ่มขึ้น ค่าใช้จ่ายในการขาย การตลาด และค่าใช้จ่ายในการบรbหารเพิ่มขึ้น